Na temelju članka 11. stavka 1. Pravilnika o financiranju udruga iz proračuna Općine Kapela („Službeni glasnik Općine Kapela“, broj 2/2016.) Općinski načelnik Općine Kapela objavljuje

**JAVNI POZIV**

ZA PODNOŠENJE PRIJAVA

ZA DODJELU FINANCIJSKIH POTPORA UDRUGAMA

IZ SREDSTAVA PRORAČUNA OPĆINE KAPELA ZA 2016. GODINU

1. **PREDMET I TRAJANJE JAVNOG POZIVA**

Predmet Javnog poziva je dodjela jednokratne financijske potpore za 2016. godinu za:

* programe javnih potreba koje provode udruge i koji su u pojedinim područjima propisani posebnim zakonima, a za koje nije objavljen natječaj;
* donacije i sponzorstva, te za podršku institucionalnom i organizacijskom razvoju udruga s područja Općine,
* obilježavanje značajnih datuma i važnih obljetnica, organiziranje susreta, natjecanja, priredbi, drugih manifestacija i slično;
* jačanje kapaciteta udruga (inicijalna pomoć udrugama za razvoj aktivnosti u lokalnoj zajednici, osnaživanje udruga koje pružaju usluge korisnicima u lokalnoj zajednici, osnaživanje udruga koje pružaju usluge korisnicima u lokalnoj zajednici, manje potpore za nabavu opreme i slično);
* edukacije (edukacije o aktivnostima koje udruga pruža, edukacije za zaposlenike i stručnjake udruge, edukacije za zajednicu);

Javni poziv je otvoren 30 dana, zaključno sa 09.srpnja 2016. godine do 14:00 sati zaključno, bez obzira na način dostave. Sve prijave poslane izvan roka neće biti uzete u razmatranje.

1. **TKO SE MOŽE PRIJAVITI NA JAVNI POZIV**

Na Javni poziv mogu se prijaviti udruge i druge organizacije civilnog društva, kada su one, u skladu s uvjetima iz ovog javnog poziva prihvatljivi prijavitelji.

1. **UVJETI KOJE MORA ISPUNJAVATI PODNOSITELJ PRIJAVE**

Podnositelji prijave moraju zadovoljavati sljedeće uvjete:

* da su upisani u Registar udruga, odnosno drugi odgovarajući registar;
* da su upisani u Registar neprofitnih organizacija;
* da su osoba/e ovlaštene za zastupanje udruge u mandatu;
* moraju uredno plaćati doprinose i poreze te druga javna davanja prema državnom proračunu i proračunu Općine Kapela, te trgovačkim društvima u vlasništvu Općine Kapela;
* moraju uredno ispunjavati obveze iz prethodno sklopljenih ugovora o financiranju iz proračuna Općine Kapela,
* da se protiv udruge odnosno osobe ovlaštene za zastupanje udruge i voditelja programa ne vodi kazneni postupak i da nije pravomoćno osuđen za prekršaj ili kazneno djelo iz članka 48. Uredbe;
* da u tekućoj godini nisu korisnici financijske potpore za istu svrhu.

1. **NAPUTAK O PRIJAVI I DOKUMENTACIJI KOJU PRIJAVITELJ MORA PRILOŽITI UZ PRIJAVU**

1. Prijava na Javni poziv podnosi se na Obrascu 1., a u prilogu Prijave podnose se redom slijedeći dokumenti:

2. Troškovnik aktivnosti (Obrazac 2);

3. Izjava o nepostojanju dvostrukog financiranja (Obrazac 3),

4. Izvještaj udruge/podnositelja prijave o potrošnji proračunskih sredstava Općine Kapela iz prethodne

proračunske 2015. godine (PROR-POT) u izvorniku ili preslici (Obrazac 4),

- ili Izjava o nedobijenim financijskim sredstvima u 2015. godini iz Proračuna Općine Kapela (Obrazac 5),

5. Potvrda nadležne Porezne uprave o nepostojanju duga javnih davanja prema državnom proračunu u

izvorniku ili preslici, ne starija od 30 dana od dana objave Javnog poziva;

6. Potvrda računovodstva Općine Kapela o nepostojanju duga javnih davanja po bilo kojem osnovu prema

proračunu Općine Kapela u izvorniku ili preslici, ne starija od 30 dana od dana objave Javnog poziva;

7. Potvrda trgovačkih društava „Kapelakom“ d.o.o. i „Komunalno Kapela“ d.o.o. o nepostojanju duga za vodne i

druge usluge po bilo kojem osnovu, ne starija od 30 dana od objave javnog poziva, u izvorniku ili preslici;

8. Vlastita izjava o nekažnjavanju osobe ovlaštene za zastupanje udruge, u izvorniku (Obrazac 6),

9. Vlastita Izjava o nekažnjavanju voditelja programa ili aktivnosti (samo kada se traži financiranje programa ili

projekta ili aktivnosti), u izvorniku (Obrazac 7),

10. Način prilaganja dokumenata koje sadrži prijava na Javni poziv:

- sva dokumentacija koja se prilaže Javnom pozivu (osim izjava-Obrasca 3, 5, 6. i 7. koji moraju biti u izvorniku )

može biti u izvorniku ili preslici

- svi priloženi obrasci moraju biti potpuno ispunjeni, vlastoručno potpisani od strane ovlaštenih osoba i ovjereni

službenim pečatom udruge,

- sve obrasce je potrebno čitko i bez ispravaka ispuniti na računalu ili pisačem stroju, te moraju uz Prijavu biti

posloženi-priloženi redoslijedom prema ovom Naputku.

1. **POSTUPAK PODNOŠENJA PRIJAVE**

Prijavu na Javni poziv treba dostaviti na adresu:

OPĆINA KAPELA

OPĆINSKI NAČELNIK

„Povjerenstvo za provedbu postupka

Javnog poziva za dodjelu financijskih potpora“

Bilogorska ul. 90, 43203 Kapela

Prijave na Javni poziv treba dostaviti preporučeno poštom ili osobno u zatvorenoj i adresiranoj koverti, na navedenu adresu, kako je naprijed navedeno.

Obrasci za prijavu na Javni poziv, kao i dokumentacija Javnog poziva sa Uputom za prijavitelje dostupna je na internetskoj stranici Općine Kapela [www.opcina-kapela.hr](http://www.opcina-kapela.hr) , u naslovu „**Dokumenti**“ – „**Financiranje udruga**“.

1. **UPOZORENJE O NEODOBRAVANJU FINANCIJSKE POTPORE**

Podnositelji prijava, koje su nepotpune, ne ispunjavaju uvjete, nisu podnesene na propisani način i nisu sukladne uputama za prijavitelje na Javni poziv, bit će pisano obaviješteni o neodobravanju jednokratne financijske potpore.

Iz proračuna Općine Kapela neće se financirati aktivnosti udruga koje se sukladno posebnom zakonu i drugim pozitivnim propisima smatraju gospodarskom djelatnošću udruga.

1. **NAPUTAK O OBJAVI REZULTATA JAVNOG POZIVA**

Odluka o dodjeli financijske potpore na temelju ovog Javnog poziva objavit će se na internetskoj stranici Općine Kapela [www.opcina-kapela.hr](http://www.opcina-kapela.hr) , u naslovu „**Dokumenti**“ – „**Financiranje udruga**“, u roku od 8 dana od dana donošenja, a u istom roku sve udruge čije su prijave bile u postupku ocjenjivanja bit će obavještene o rezultatima u pisanom obliku.

1. **NAPUTAK O ZAKLJUČIVANJU UGOVORA O FINANCIRANJU I MODEL PLAĆANJA**

Sa svim udrugama kojima su odobrena financijska sredstva, Općina Kapela zaključuje ugovor o financiranju programa ili projekata najkasnije 30 dana od dana dostave obavijesti o rezultatima ili Odluke o financiranju.

Financijska potpora će biti doznačena sukladno prilivu financijskih sredstava u Općinski Proračun tijekom 2016. godine, u roku i na način određen ugovorom o financiranju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj poziv objavljen je 09. lipnja 2016. godine na internetskoj stranici Općine Kapela [www.opcina-kapela.hr](http://www.opcina-kapela.hr) , u naslovu „**Dokumenti**“ – „**Financiranje udruga**“ i na oglasnoj ploči Općine Kapela.

OPĆINSKI NAČELNIK OPĆINE KAPELA

Danijel Kovačec, ing.el.